Rum

Rum kommer af indoeuropæisk *ru- = "åbne" → germansk *ru-ma- = "åbne" → oldnordisk rumr = "rummelig" (adjektiv) → "rum" (substantiv). Ordet var først en beskrivelse af noget åbent, som i udtrykket "rum sø", der betyder "åbent hav". 

Senere blev ordet rum brugt til at betegne udstrækningen af åbenheden, altså rummet. Rum antages at være et "noget", som er åbent for noget andet. På norsk, hvor ordet staves rom, taler man om romjulen, som er dagene mellem selve julen og nytårsaften.  Tillægsordet spatial betyder "rumlig" eller "vedrørende rum", af latin spatium = rum. 

Eksempler på rum er:
 Lokale - anvendes ikke til beboelse
 Hal (lokale)
 Krybekælder
 Pulterrum
 Skunkrum
 Værelse - anvendes til beboelse eller ophold
 Kammer - lille værelse
 Loftsrum - typisk langt værelse med lav frihøjde. Anvendes typisk til sovekammer eller pulterkammer
 Pulterkammer
 Tagkammer
 Badeværelse
 Børneværelse
 Køkken-alrum
 Udestue
 Venteværelse
 Arbejdsrum - rum der arbejdes i
 Arbejdsværelse
 Kontor
 Laboratorium
 Værksted (arbejdsrum)
 Sal (rum) - større rum
 Ventesal
 Sovesal
 Salon
 Celle (rum) - lille rum
 Kahyt
 Offentlige rum
 Sauna
 Trapperum
 Uderum
 Offentlige uderum
 Torv
 Plads
 Park
 Gade
 Verdensrummet
 Tracé

Astronomi 

Verdensrummet er de forholdsvis tomme områder af universet, fraregnet stjerner og planeter med den tætte del af deres atmosfære. Ofte betegner man det blot som "rummet", specielt i forbindelse med rumfart.
En ældre, lidt mere præcis betegnelse er "det ydre rum" (om rummet uden for Jorden og dens atmosfære).

Filosofi 
Immanuel Kant betragtede tid og rum som a priori anskuelsesformer. Vi kan ikke erkende tingene-i-sig-selv, men kun tingene, som de fremtræder for os. Fænomenerne, der erkendes, fremtræder fysisk i rum og tid, men de to er ikke selv noget fysisk.

De er a priori anskuelsesformer, dvs. at de går forud for enhver empirisk erkendelse, fordi de blot udgør formen for vor perception. En anden måde at sige det på er, at de er transcendentale kategorier, dvs. erkendelsesbetingelser, det vil sige de er nødvendige for erkendelse overhovedet, men de kan ikke selv erkendes (Men vi taler om dem, så vor erkendelse af dem må være i en gråzone).

Fysik 
I klassisk mekanik betegner "rum" det tre-dimensionale euklidiske rum, hvor objekter kan lokaliseres med tre koordinater, sædvanligvis betegnet med (x,y,z). I den generelle relativitetsteori er "rum" ikke noget i sig selv, men en del af den fir-dimensionelle rumtid.

Matematik 
I elementær geometri er "rummet" også det sædvanlige tredimensionale euklidiske rum. Men også andre geometrisk objekter kaldes rum, og mere abstrakt taler man om eksempelvis vektorrum og topologiske rum. Flere specialtilfælde af de sidstnævnte har særlige navne, for eksempel Hilbertrum.

Kriminallitteratur 
En egen genre indenfor kriminallitteratur beskæftiger sig med "det lukkede (låste) rums mysterium". Som en klassiker indenfor genren regnes John Dickson Carrs Den hule mand fra 1935.

Se også 
 Bygningsdel
 Etage

Noter

Eksterne henvisninger 
 videnskab.dk: Arkitekturhistorien lider af kvindeglemsel, men du kan takke dem for mere, end du aner. Kvindelige arkitekter har blandt andet banet vejen for børneværelset og det famøse køkken-alrum

 
Rumtid
Metafysik
Klassisk mekanik